《夏云曲》
唐代·齐己

红嵯峨，烁晚波，乖龙慵卧旱鬼多。爞爞万里压天堑，

飏雷电光空闪闪。好雨不雨风不风，徒倚穹苍作岩险。

男巫女觋更走魂，焚香祝天天不闻。天若闻，

必能使尔为润泽，洗埃氛。而又变之成五色，捧日轮，

将以表唐尧虞舜之明君。

作者简介：齐己（863年—937年）出家前俗名胡德生，晚年自号衡岳沙门，湖南长沙宁乡县祖塔乡人，唐朝晚期著名诗僧。